laion/Wikipedia-Exotic huggingface dataset:
אנדרטה ליהודי שפנדאו שנרצחו

האנדרטה ליהודי שפנדאו שנרצחו ניצבת בשכונת שפנדאו שבמערבה של ברלין בירת גרמניה. היא נושאת את שמות 115 בני הקהילה היהודית שנספו בשואה. האנדרטה ממוקמת בסמוך לאתר בו ניצב בית הכנסת של הקהילה באזור הישן של השכונה, אשר נהרס בליל הבדולח. יהודים נמצאו בשפנדאו לפחות מאז המאה ה-13. ב-1844 היו בשפנדאו רק שש משפחות יהודיות והן קיימו את טקסי הדת בחדרים שנשכרו בבתים פרטיים. ב-1895 נחנך בית הכנסת של הקהילה, מהזרם האורתודוקסי, במעמד ראש השכונה וילהלם גאורג קולצה ונכבדים אחרים. בית הכנסת, שהכיל כ-300 מקומות ישיבה, היה מעוטר במגדל מתומן. הוא ניצב ברחוב לינדנופר. הוא תוכנן על ידי האדריכלים וילהלם אלברט קרמר וריכרד וולפנשטיין. מ-1916 ועד 1938 שימש ארתור לוונשטם (1882-‏1965) כרב בית הכנסת. ב-1933 בעת עליית הנאצים לשלטון מנתה הקהילה 600 נפש. בליל הבדולח, 9 בנובמבר 1938, הוצת בית הכנסת ונהרס. שרידיו פונו כנראה ב-1942. הקהילה קיימה בשכונה בית קברות יהודי, אשר נסגר ב-1940. בשנת 1988 נחנכה האנדרטה בפארק על גדת נהר ההאפל, מול המגרש שבו עמד בית הכנסת. היא מסמלת מגדל ובניין אשר נהרסו הרס אלים. ב-2012 הורחבה האנדרטה ונוסף לה קיר הנושא את שמות 115 בני הקהילה שהושמדו. מתכנני האנדרטה היו רות גולן וקיי זארה. היא הוקמה בתמיכה כספית של הכנסייה האוונגלית של שפנדאו, הרשות המקומית ותורמים פרטיים. האנדרטה המורחבת נחנכה ב-9 בנובמבר 2012. על גבי האנדרטה קבוע שלט שעליו המילים בעברית "מלחמת בני אור בבני חושך" וכתובת בגרמנית: "אנדרטה זו מנציחה את סבלותיהם של אזרחי שפנדאו בני האמונה היהודית בימי הטרור של הנציונל-סוציאליסטים. לא הרחק מכאן, בלינדנופר 12, ניצב בית התפילה היהודי, אשר נהרס ב-1938". בשנה בה הוקמה האנדרטה הוצב ביזמת מועצת רובע שפנדאו שלט זיכרון לבית הכנסת באתר שבו הוא עמד. ב-2005 הוצב השלט על המדרכה מול הבית שהיה ביתו של הרב לוונשטם בשפנדאו, בקרבת אתר בית האבות היהודי שקיימה הקהילה. מדיה וקבצים בנושא בית הכנסת בשפנדאו בוויקישיתוף האנדרטה, באתר Traces of War (באנגלית) האנדרטה, באתר spandau-evagelisch (בגרמנית) קהילת שפנדאו, באתר בית התפוצות (באנגלית) בית הכנסת בשפנדאו, באתר German Synagogues הרב לוונשטם נעצר, עונה ונכלא במחנה הריכוז זקסנהאוזן, אך שוחרר ממנו וב-1939 הצליח לצאת לבריטניה.
גאורגי אלכסנדרוביץ', הנסיך הגדול של רוסיה

גאורגי אלכסנדרביץ', הנסיך הגדול של רוסיה (ברוסית: Георгий Александрович Романов; ‏9 במאי 1871 - 9 באוגוסט 1899) היה בנו של אלכסנדר השלישי, קיסר רוסיה, ואחיו של ניקולאי השני, קיסר רוסיה. גאורגי נולד ב-9 במאי 1871 בארמון אלכסנדר, סנקט פטרבורג, לאלכסנדר אלכסנדרוביץ', הצארביץ' של רוסיה ולדאגמאר, נסיכת דנמרק, בתם של כריסטיאן התשיעי, מלך דנמרק ולואיזה, נסיכת הסן-קאסל. הוא נקרא על שם אחיה הגדול של אמו, גאורגיוס הראשון, מלך היוונים. בשנת 1881 נרצח סבו אלכסנדר השני, קיסר רוסיה, ואביו עלה לשלטון במקומו כאלכסנדר השלישי, קיסר רוסיה. ילדי הצאר גדלו בצורה פשוטה ביותר. הם ישנו במיטות מחנה קשות ללא כריות למעט כשהיו חולים, בבוקר התרחצו באמבטיה קרה והיו אמורים לסדר בעצמם את חדריהם. אלכסנדר היה קרוב במיוחד לאחיו ניקולאי והם חלקו חדר. גאורגי היה נאה, גבוה, חכם וחזק יותר מניקולאי, ומכיוון שהיה הבן האהוב על אמו, הוא ביצע תעלולים רבים כשהיה ילד אולם בדרך כלל התחמק ללא עונש. הוא נודע כבעל חוש הומור מפותח, ונהג לספר לניקולאי בדיחות רבות שאותן היה ניקולאי רושם על ניירות מזדמנים ושומר בקופסה מיוחדת. שנים לאחר מכן עוד נראה ניקולאי מבט לתוך הקופסה ופורץ בצחוק. גאורגי למד לדבר אנגלית, גרמנית, דנית וצרפתית באופן שוטף. הוא וניקולאי למדו אצל מורה אנגלי, שהנחיל להם את אהבת הספורט. נראה היה שלגאורגי תהיה קריירה בצי הרוסי הקיסרי, אולם הוא חלה בשחפת ב-1890. הקיסר והקיסרית החליטו לשלוח אותם למסע בן תשעה חודשים ביפן, בתקווה שהשמש ומזג האוויר ישפיעו לטובה על גאורגי. האחים ביקרו באתונה, שם הצטרף אליהם בן דודם גאורגיוס. הם נסעו יחד עמו למצרים ואז למומבאי, אולם גאורגי לא יכול היה לרדת מהספינה כיוון שלא חש בטוב. ניקולאי כתב לאמם והבטיח לה שגאורגי בסדר, אולם כעבור זמן מה קבע רופא הספינה שיש לו חום גבוה. התברר שהוא לקה בברונכיטיס ולפיכך חזר לאתונה. בנובמבר 1894 מת אביו אלכסנדר השלישי, ואחיו ניקולאי עלה לשלטון כניקולאי השני, קיסר רוסיה. מכיוון שלניקולאי עוד לא היו בנים באותה תקופה, קיבל גאורגי את התואר "צ'ארביץ'". בריאותו המעורערת לא אפשרה לו לשהות בסנקט פטרבורג, והוא התגורר בעיירה לייקני שבגאורגיה המודרנית. הרופאים אפילו לא אישרו לו להשתתף בהלווייתו של אביו, או לראות את בנותיו של ניקולאי, אולגה וטטיאנה. לאחר שלניקולאי נולדה הבת השלישית, מריה, כתב לו גאורגי: "אני עצוב מאוד שעדיין לא הצלחתי לראות את בנותיך ולהכיר אותן, אבל מה אוכל לעשות! זה אומר שלא זכיתי לכך, והכל הוא רצון האל". ב-1895 הוא נסע יחד עם אמו לדנמרק לבקר את קרובי משפחתם הדנים אותם לא ראו זה 4 שנים, אולם במהלך הביקור התמוטט גאורגי ולפיכך נאלץ להיות מרותק למטתו ונאסר עליו לעשן עד שיחזרו לרוסיה. ב-9 באוגוסט 1899 יצא גאורגי לנסיעה לבדו על אופנוע באזור העיר אבסטומני, כשלפתע הוא התמוטט וירד מהאופנוע כשדם זב מפיו בעודו מתאמץ לנשום. איכרה שראתה אותו סייעה בו עד שנפח את נשמתו. הוא היה בן 28 במותו. מדיה וקבצים בנושא גאורגי אלכסנדרוביץ', הנסיך הגדול של רוסיה בוויקישיתוף
צסק"א קייב (כדורסל)

מועדון הכדורסל צסק"א קייב (באוקראינית: Баскетбольний Блуб ЦСКА Київ) היה מועדון כדורסל מהליגה האוקראינית שהתקיים משנת 1946 עד שנת 2005 וייצג את העיר קייב. המועדון נוסד בשנת 1946 כמועדון ספורט צבאי בשם סק"א קייב והשתתף אליפות ברית המועצות בכדורסל גברים. לאחר שברית המועצות נפלה המועדון שינה את שמו לצסק"א-ריקו ב-1994 ולאחר מכן נקרא צסק"א-אוקרטטנאפטה ב-1999, על שם נותנת החסות Ukrtatnafta. בשנת 2001 המועדון עמד לפני פירוק. לאחר שינוי השם לקבוצת VPPO (קיצור של כוחות הנ"מ), המועדון המשיך לשחק בליגות הנמוכות באוקראינה עד שנת 2005, כאשר פורקה סופית בשל העדר מימון. אליפות ברית המועצות בכדורסל גברים סגנות: 1968 מקום שלישי: 1972 ליגת העל האוקראינית סגנות: 1993, 1999 מקום שלישי: 2000 הגביע האוקראיני: זכייה: 1998, 2000 Сайт баскетбольных протоколов Іван Вербицький "СКА Київ: гвардія помирає, але не здається" "СКА Київ: гвардія помирає, але не здається". basket-planet.com. 24.04.2012.
צסק"א קייב (כדוריד)

מועדון הכדוריד צסק"א קייב היא קבוצת כדוריד מהעיר קייב, אוקראינה המתמודדת בליגת האוקראינית בכדוריד. המועדון, אשר כרגע לא פעיל, פעם היה אחד ממועדוני הכדוריד החזקים באליפות ברית המועצות אליפות ובאליפות אוקראינה עד 1996. ליגת העל האוקראינית בכדוריד:  זכייה (2): 1992, 1994 סגנות (1): 1995 צסק"א קייב באתר ליגת העל האוקראינית בכדוריד צסק"א קייב באתר התאחדות הכדוריד האוקראינית Official website of the FHU [1]
לאו סמיט

לאופולד "לאו" סמיט (בהולנדית: Leopold (Leo) Smit;‏ 14 במאי 1900 – 30 באפריל 1943) היה מלחין יהודי-הולנדי שנרצח במהלך השואה במחנה ההשמדה סוביבור. לאו סמיט נולד באמסטרדם למשפחה יהודית חילונית ממוצא פורטוגזי. בין השנים 1920–1924 הוא למד פסנתר וקומפוזיציה בקונסרבטוריום ואן אמסטרדם.  בשנת 1927 עבר סמיט לפריז, שם התרשם עמוקות מהמוזיקה של מוריס ראוול ואיגור סטרווינסקי. בפריז היה סמיט בקשר קרוב עם חבורה של מלחינים שנודעה בשם Les Six וכללה את דריוס מיו, ארתור הונגר ופרנסיס פולנק. בינואר 1933 נישא סמיט באמסטרדם לליין דה-פריז. בסוף שנת 1936 עקר סמיט לבריסל, שם שהה במשך שנה אחת. לאו סמיט הלחין בסגנון הנאו-קלאסי, לעיתים קרובות בדו מז'ור, אולם הוא גם הושפע מהמוזיקה של תקופתו ורבות מיצירותיו כוללות השפעות של מוזיקת ג'אז ושל המלחינים הצרפתים שהכיר בפריז. בשלהי 1937 הוא שב לאמסטרדם, וב-12 בפברואר 1943 סיים שם את יצירתו האחרונה, הסונטה לחליל ופסנתר. ב-27 באפריל 1943 גורש סמיט יחד עם אשתו למחנה וסטרבורק, ומשם למחנה סוביבור, שם הוא נרצח, שלושה ימים מאוחר יותר. לאחר מותו של סמיט היה בתחילה רק עניין מועט במוזיקה שלו, אולם מאז סוף שנות ה-80 של המאה ה-20 החלו יצירותיו להיות מנוגנות דרך קבע. כמו כן, יצא מארז של ארבעה תקליטורים ובהם כל יצירותיו - (Kamermuziek en Orkestwerken (NM 93003. סונטה לחליל ופסנתר (1943); תוזמרה בשנת 1989 על ידי וילם סטריטמן רביעיית מיתרים (1939-1943) דיברטימנטו לפסנתר בארבע ידיים (1940); תוזמר בשנת 2008 על ידי אנדריאס ואן רוסם קונצ'רטו לוויולה ולתזמורת מיתרים (1940) De bruid ("הארוסה") למקהלת נשים (1939); למילים של ז'אן פרינס סוויטה לאבוב וצ'לו (1938) שלישייה לקלרינט, ויולה ופסנתר (1938) פרלוד קטן לראוול לאלט ופסנתר (1938); לפואמה של מרטינוס ניהוף La Mort ("המוות") לסופרן, אלט ופסנתר (1938); למילים של שארל בודלר קונצ'רטו לפסנתר ותזמורת כלי נשיפה (1937) קונצ'רטינו לצ'לו ותזמורת (1937) סימפוניה בדו מז'ור (1936) שישייה לחליל, אבוב, קלרינט, בסון, קרן ופסנתר (1933) קונצ'רטינו לנבל ותזמורת (1933) Deux hommages לפסנתר (1928–1930) Schemselnihar, בלט לתזמורת (1929) חמישייה לחליל, כינור, ויולה, צ'לו ונבל (1928) שלישייה לחליל, ויולה נבל (1926) סוויטה לפסנתר (1926); Forlane et Rondeau, תזמור חופשי של  Godfried Devreese משנת 1958 Silhouetten לתזמורת (1925) Voorspel tot Teirlincks (אוברטורה לתזמורת ל-"De vertraagde film") של Teirlinck (1923) Twintig eenvoudige oefeningen  (עשרים תרגילים פשוטים) לפסנתר Twaalf stukken voor 4 handen (שנים עשר קטעים) לפסנתר בארבע ידיים לאו סמיט, במסד הנתונים הקולנועיים IMDb (באנגלית) לאו סמיט, באתר AllMusic (באנגלית) לאו סמיט, באתר MusicBrainz (באנגלית) לאו סמיט, באתר Discogs (באנגלית) הקרן ע"ש לאו סמיט - אתר האינטרנט של הקרן (באנגלית) (בהולנדית) לאו סמיט, באתר "Find a Grave" (באנגלית) אוריאל קון, חייו הקאמריים של ליאו סמיט, באתר הארץ, 6 בפברואר 2024 http://www.leosmit.nl/over_leosmit.html Samama, L. (2006). Nederlandse muziek in de twintigste eeuw: voorspel tot een nieuwe dag (בהולנדית). Amsterdam University Press. p. 149. ISBN 978-90-5356-862-0. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאו סמיט".
מיי (דינוזאור)

מיי (שם מדעי: Mei) הוא סוג של דינוזאור ממשפחת הטרודוניים שבתת-סדרת התרופודה. היה זה דינוזאור קטן שחי בתור קרטיקון המוקדם, לפני 125 מיליון שנה. הוא השתייך למשפחת הטרודוניים, יחד עם הטרודון. מאובניו נמצאו במחוז ליאונינג שבסין. תיאור: דינוזאור זה היה קטן בגודלו דמוי ציפור שאורכו לא יותר מ-53 סנטימטרים, והוא דמה במראהו לעוף שוכן קרקע ארוך רגליים. היה לו מקור קצר עם שיניים זעירות, נחיריים גדולים, עיניים גדולות, צוואר ארוך וגמיש, גולגולת קטנה, גוף שהותאם לתנועה מהירה וזנב ארוך. בנוסף, עצם הבריח שלו הייתה רחבה ובצורת האות U. גופו היה מכוסה נוצות בדומה לשאר התרופודים, וגם מבנה הרגליים של היצור דמה למבנה רגלי עופות. לפי מאובן שנמצא, ניתן להניח כי דינוזאור זה היה בעל דם חם בדומה לעופות של ימינו. תזונה ורבייה: מיי היה אוכל-כול על פי מבנה הלסת והשיניים שנמצאו ממאובנים וכיתר הדינוזאורים הטיל ביצים. בשנת 2004, התגלה מאובן השייך לדינוזאור זה בצפון מזרח סין כשהוא בתנוחת שכיבה הדומה לתנוחה של עופות במנוחה (ראש ורגליים כלפי פנים), לאחר שככל הנראה מת כתוצאה מנפילת אפר געשי, למאובן זה ניתן השם "מיי לונג" (שם מדעי: Mei long) שמשמעותו היא "דרקון ישן" בסינית והוא המאובן הראשון של דינוזאור שנמצא בתנוחת שכיבה בעת מנוחה, והוא השתמר כמעט במלואו ובמצב מצוין. מאובן נוסף השתמר גם הוא בתנוחת שכיבה. מציאתו של מיי לונג בתנוחת שכיבה ומצב ההשתמרות של המאובן איששו מספר השערות בדבר הקשר האבולוציוני שבין דינוזאורים לעופות. עופות מתכרבלים כשהם נחים כדי לשמור על חום גופם. היות שמיי לונג נמצא מכורבל בתנוחה דומה ניתן להסיק שכמו עופות, גם דינוזאורים מזן זה נאלצו לשמור על חום הגוף שלהם, משמע שהם בעלי דם חם. בנוסף לכך, מבנה העצמות (ובמיוחד מבנה האגן, עצם הבריח, הלסת והגולגולת) דמה למבנה העצמות של ציפורים בנות ימינו. אומנם מיי לונג אינו מאובן הדינוזאור דמוי - ציפור הראשון שנמצא, אך הוא שופך מעט אור על הקשר שבין דינוזאורים לציפורים ועל אורך חייהם של הדינוזאורים. בנוסף לכך, חולק המאובן מאפיינים דומים למאובנים של אביאלאים, דבר המעיד על קרבה אבולוציונית גדולה ביניהם. דינוזאור זה הופיע בסדרה פארק פרהיסטורי. New Anatomical Details of the Chinese Troodontid Mei long with Implications for Phylogeny and Taphonomy MEI מדיה וקבצים בנושא מיי בוויקישיתוף מיי, באתר האנציקלופדיה של החיים (באנגלית) מיי, באתר GBIF (באנגלית) First Ever Fossil Of Sleeping Dinosaur Found In China, American Museum of Natural History, ‏19.10.2004 Mei, dinosaurpictures.org (באנגלית) Chunling Gao, Eric M. Morschhauser, David J. Varricchio, Jinyuan Liu, A Second Soundly Sleeping Dragon: New Anatomical Details of the Chinese Troodontid Mei long with Implications for Phylogeny and Taphonomy, PLoS ONE 7, 2012-09-27 doi: 10.1371/journal.pone.0045203
ניקטוזאורוס

ניקטוזאורוס (שם מדעי: Nyctosaurus) הוא סוג של פטרוזאור ממשפחת הניקטוזאוריים שחי בתקופה קרטיקון עליון לפני 85–84.5 מיליון שנה. הוא עופף מעל הימים הרדודים של קנדה וארצות הברית של היום. הוא תואר לראשונה ב-1876 בידי החוקר עותניאל צ'ארלס מארש, אשר תחילה סבר שמדובר במאובן של עטלף. משמעות שמו היא: "לטאת לילה" או "לטאה עטלפית". יצור זה היה קרוב משפחה רחוק של הפטרנודון אך היה קטן ממנו בהרבה. הוא הגיע לאורך 37 סנטימטרים, מוטת כנפיו הגיעה ל-2 מטרים והוא שקל 1.86 קילוגרם. הניקטוזאורוס היה בעל גולגולת דקה בעלת מקור ובראשה הייתה קרן גבוהה בצורת אנטנה ממנה הסתעף זיז אחורי. אורך קרן זו יכול היה להגיע ל-55 סנטימטרים, יותר מאורך הגוף. ליצור היה מקור עם שיניים קטנות והלסת התחתונה הייתה ארוכה מהעליונה. היצור עופף מעל הימים הקדומים בחיפוש אחר טרף כמו דגים, אך היה צריך להיזהר מטורפים מימיים ששרצו במים בתקופתו כמו מוסזאוריים, פלזיוזאורים גדולים, כרישי ענק והתנין הקדום דיינוסוכוס. הניקטוזאורוס הופיע בסדרה פארק פרהיסטורי. מדיה וקבצים בנושא ניקטוזאורוס בוויקישיתוף ניקטוזאורוס, באתר האנציקלופדיה של החיים (באנגלית) ניקטוזאורוס, באתר GBIF (באנגלית)
בוראלוזאורוס

בוראלוזאורוס (שם מדעי: Borealosaurus) הוא סוג של דינוזאור מקבוצת הזאורופודים הענקיים שחי בסוף תור הקרטיקון לפני 90–95 מיליון שנה. מאובניו נמצאו בליאונינג שבצפון סין. הבוראלוזאורוס היה שייך לקבוצת הטיטאנוזאוריה בעלת המינים הענקיים כמו הארגנטינוזאורוס והפוארטזאורוס מאמריקה הדרומית, אך היה קטן יחסית אליהם. הוא הגיע על פי הערכות לאורך של 12 מטרים ושקל מעל 10 טונות. על חלק מהחוליות שנמצאו יש מחלוקת אם הן שייכות לסוג אופיסטוקוליקאודיה ממרכז אסיה. בעבר חלק מהמינים היו משויכים לסוג טיטאנוזאורוס שהרבה ממיניו עברו לסוגים אחרים. הבוראלוזאורוס מופיע בפרק השלישי בסדרה פארק פרהיסטורי של נייג'ל מארוון, בה הוא נחשב כטיטנוזאורוס. בפרק נראית להקה גדולה שלו שצועדת לעולם המודרני יחד עם נייג'ל. בוראלוזאורוס, באתר GBIF (באנגלית)
טרודוניים

טרודוניים (שם מדעי: Troodontidae) היא משפחה של דינוזאורים מקבוצת התרופודה שחיו בסוף היורה ובקרטיקון מלפני 66–160 מיליון שנה. דינוזאורים אלה היו קטנים ונראו כמו עופות בזכות נוצות שהמדענים מעריכים שהיו להם. היה להם גוף קל, לסתות בעלות שיניים וזנב מוגבה עטור נוצות. הם חיו ברחבי אמריקה הצפונית ואירואסיה ביערות וחלקם חיו באזורים הקרובים לקטבים והיו צריכים לשמור על חום גוף קבוע. הגדולים מביניהם היו הלטניבנטריקס שהגיע לאורך 3.5 מטר והטרודון שהגיע לאורך 2.5 מטרים ושקל 50 קילוגרם. הקטן ביותר היה מהקטנים שבדינוזאורים, האנכיאורניס שהגיע לאורך 34 סנטימטרים ושקל 110 גרם (קיימת סברה שהוא היה שייך למשפחה אחרת). ייתכן מאוד שמשפחה זו הייתה מאבותיהם של העופות המודרניים. סוג Albertavenator סוג אנכיאורניס (Anchiornis) סוג Almas סוג ארכאורורניתוידיז (Archaeornithoides)? סוג Geminiraptor סוג Jianianhualong סוג Jinfengopteryx סוג אירוניכודון (Euronychodon) - מבוטל מספק סוג קופריון (Koparion) סוג Liaoningvenator סוג סינואורניתוידיז (Sinornithoides) סוג Talos סוג טוכיזאורוס (Tochisaurus) סוג Xixiasaurus תת-משפחה Sinovenatorinae סוג Daliansaurus סוג מיי (Mei) סוג Sinovenator סוג Sinusonasus תת-משפחה Troodontinae סוג בורוגווייה (Borogovia) סוג בירונוזאורוס (Byronosaurus) סוג Gobivenator סוג לטניבנטריקס (Latenivenatrix) סוג Linhevenator סוג פקטינודון (Pectinodon) סוג Philovenator סוג זאורורניתוידיז (Saurornithoides) סוג סטנוניצ'וזאורוס (Stenonychosaurus) סוג טרודון (Troodon) סוג Urbacodon סוג Zanabazar מדיה וקבצים בנושא טרודוניים בוויקישיתוף טרודוניים, באתר האנציקלופדיה של החיים (באנגלית) טרודוניים, באתר GBIF (באנגלית)
למנצח לבני קרח מזמור

האם התכוונתם ל... למנצח לבני קרח מזמור (שמעו) – מזמור מ"ט בספר תהילים הנאמר בבית האבל בסיום תפילת שחרית. למנצח לבני קרח מזמור (כל העמים) – מזמור מ"ז בתהילים הנאמר בראש השנה קודם תקיעת שופר.
הגלקסיה הננסית עוף החול

הגלקסיה הננסית עוף החול היא גלקסיה לא-סדורה ננסית שנמצאת בקבוצת הכוכבים עוף החול במרחק של כ-1.35 מיליון שנות אור ממערכת השמש. הגלקסיה התגלתה בשנת 1976 על ידי הנס-אמיל שוסטר וריצ'רד מרטין וסט שחשבו שהיא צביר כדורי, אך תצפיות נוספות גילו בתוך כשנה, שמדובר למעשה בגלקסיה לא-סדורה ננסית. הגלקסיה נמצאת כ-4.25 מעלות ממזרח-דרום-מזרח לכוכב γ בעוף החול. גודלה הזוויתי של הגלקסיה הוא כ-4.9 דקות קשת שממרחקה שקול לקוטר של כ-1,920 שנות אור. מסתה מוערכת בכ-‎3.3×107‎ מסות שמש, כמאה מיליוניות ממסת שביל החלב, אך מסת הכוכבים הנראים שבה היא רק כ-‎7.7×105‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 900,000 מעוצמת ההארה של השמש והמתכתיות של כוכבי הגלקסיה היא כ-4% בלבד מזאת של השמש, כך שרוב כוכבי הגלקסיה הם זקנים יחסית לכוכבי שביל החלב. למרות זה, יש בגלקסיה גם אוכלוסייה צעירה יותר של כוכבים שנמצאת בעיקר בחלק המערבי של מרכז הגלקסיה ונראה שבמרכז הגלקסיה יצירה של כוכבים חדשים נמשכת בקצב כמעט קבוע לאורך כל חיי הגלקסיה, בעוד שבהיקפה יצירת הכוכבים הפסיקה לפני מיליארדי שנים. ממערב לגלקסיה התגלה בשנת 1999 אזור H I גדול שמכיל מימן נייטרלי במסה שמוערכת בכ-5 מיליון מסות שמש. נראה שהענן הזה יצא מתוך הגלקסיה במהלך 100 מיליון השנים האחרונות, אך עדיין קשור אליה כבידתית, ומכיוון שאין גלקסיות נוספות בסביבתה, לא סביר שהסיבה לכך היא אינטראקציה עם גלקסיה אחרת. סיבה אפשרית ליציאת הענן מהגלקסיה היא הדף של מספר גדול של סופרנובות שהתרחשו בגלקסיה, מה שתואם את המקום ואת הזמן של התקופה האחרונה של יצירת כוכבים בגלקסיה. מדיה וקבצים בנושא הגלקסיה הננסית עוף החול בוויקישיתוף הגלקסיה הננסית עוף החול, בבסיס הנתונים SIMBAD לגרמי שמיים אסטרונומיים SIMBAD: Phoenix Dwarf Galaxy NED: Phoenix Dwarf Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) L. M. Young, E. D. Skillman, D. R. Weisz & A. E. Dolphin: The Aptly Named Phoenix Dwarf Galaxy, The Astrophysical Journal, Vol. 659, Iss. 1, p. 335 (2007) H.-E. Schuster & R. M. West: A very distant globular cluster?, Astronomy & Astrophysics, Vol. 49, p. 129 (1976) R. Canterna & P. J. Flower: A new dwarf irregular galaxy in the constellation Phoenix., Astrophysical Journal, Lett., Vol. 212, p. L57 (1977) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012) D. Martínez-Delgado, C. Gallart & A. Aparicio: The Stellar Content of the Local Group Dwarf Galaxy PHOENIX, The Astronomical Journal, Vol. 118, Iss. 2, p. 877 (1999) D. Martínez-Delgado, C. Gallart & A. Aparicio: The Stellar Content of the Local Group Dwarf Galaxy PHOENIX, The Astronomical Journal, Vol. 118, Iss. 2, p. 881 (1999) J. St-Germain, C. Carignan, S. Côte & T. Oosterloo: H I in the Field of the Dwarf Spheroidal/Irregular Galaxy PHOENIX, The Astronomical Journal, Vol. 118, Iss. 3, p. 1235 (1999) L. M. Young, E. D. Skillman, D. R. Weisz & A. E. Dolphin: The Aptly Named Phoenix Dwarf Galaxy, The Astrophysical Journal, Vol. 659, Iss. 1, p. 331 (2007)
מדברים על שלום

"מדברים על שלום" הוא סינגל מתוך אלבום הבכורה של הזמר מוקי, "שמע ישראל". השיר יצא לאור בשנת 2001 במהלך האינתיפדה השנייה והושמע פעמים רבות בתחנות הרדיו. השיר נפתח בציטוט מספר תהילים (פרק קיד, פס ג') ”הַיָּם רָאָה וַיָּנֹס הַיַּרְדֵּן יִסֹּב לְאָחוֹר”. לאחר מכן מופיע הפזמון: כולם מדברים על שלום אף אחד לא מדבר על צדק לאחד זה גן עדן לאחר גיהנום כמה אצבעות על ההדק? ההשראה לפזמון לקוחה מהשיר Equal Rights של זמר הרגאיי הג'מייקני פיטר טוש. הציטוט במקור: "Everyone is crying out for peace, none is crying out for justice". בריאיון שנערך ב־2022 סיפר הזמר: הרעיון ל'כולם מדברים על שלום' בא משיר של פיטר טוש. הטקסט עצמו היה ניסיון לשים את ראיית העולם שלי, שאומרת שהחיים האמיתיים קורים בין בני אדם ולא בפוליטיקה, ולא בהבדלים אלא דווקא בדברים המחברים. מייד כשהשיר יצא, הוא נתפס כשיר פוליטי. השמאל חשב שזה שיר שמאלני והימין חשב שזה שיר ימני. אבל כל מה שאני ניסיתי להגיד בשיר הזה הוא החיים שקורים מעל השמאל ומעל הימין שלכם. הם רחבים מזה. — מוקי, 2022 השיר זכה להצלחה רבה ואף זכה בפרס שיר השנה של אקו"ם לשנת 2002. בנוסף צעד במצעד השבועי העברי של רשת ג' 13 שבועות מ-18 בנובמבר 2001 ועד ל-24 בפברואר 2002 ודורג במקום הרביעי במצעד השנתי העברי לשנת ה'תשס"ב-2002. בשנת 2002 ביצע הבדרן אלי יצפאן את השיר במסגרת התוכנית יצפאן, כאשר הוא מגלם את יאסר ערפאת, שמעון פרס ואריאל שרון. ב-27 בנובמבר 2023, עומר אדם והראפר שרק הוציאו יחד שיר חדש בשם "השמחה / מדברים על שלום", אותו הקדישו לזכרם של משה ואלעד אוחיון, שנהרגו במהלך שחילצו את תושבי אופקים במהלך מתקפת הפתע על ישראל במהלך מלחמת חרבות ברזל. השיר הוא למעשה מאשאפ של השיר "מדברים על שלום" ו"השמחה" של צ'ולו. אקורדי השיר "מדברים על שלום" באתר Tab4u סרטון השיר "מדברים על שלום" באתר יוטיוב מילות השיר "מדברים על שלום" באתר שירונט לדף השיר באתר הספרייה הלאומית מוקי מול המראה: "אני מכיל בתוכי את הילד הרע ואת הילד הטוב. זה לא מתנגש", באתר ynet, 2 במאי 2022 דויד פרץ, ניתוח השיר 'מדברים על שלום', באתר "תרבות•il" מדברים על שלום, באתר "פזמונט" דורית אסרף מזרחי, לזכר משה ואלעד אוחיון: שיר חדש לעומר אדם והראפר "שרק", באתר כאן – תאגיד השידור הישראלי, 7 במאי 2024 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
גיולה קלוגר

גיולה קלוגר (בהונגרית: Kluger Gyula;‏ 15 בינואר 1914, שאטוראליאויהיי, האימפריה האוסטרו-הונגרית (כיום בהונגריה) – 23 בספטמבר 1994, בודפשט) היה שחמטאי יהודי-הונגרי. גיולה קלוגר נולד בשאטוראליאויהיי, שבעקבות מלחמת העולם הראשונה חולקה בין הונגריה לבין צ'כוסלובקיה. הוא השתתף במספר תחרויות שחמט בצ'כוסלובקיה ובשנת 1932 הוענקה לו דרגת "אמן צ'כוסלובקיה". במהלך שנות ה-30 של המאה ה-20 הוא השתתף בתחרויות שחמט בהונגריה וקיבל דרגת "אמן הונגריה". לאחר מלחמת העולם השנייה גיולה קלוגר המשיך להשתתף בתחרויות שחמט בהונגריה. בשנת 1954 הוא זכה במקום השני באליפות המדינה. בשנת 1970 הוא חלק מקומות 3–4 באליפות הונגריה. גיולה קלוגר היה שחמטאי פעיל עד לשנות ה-80 של המאה ה-20. גיולה קלוגר השתתף במספר תחרויות כחבר בנבחרת הונגריה. בנוסף לאולימפיאדת השחמט, הוא השתתף באליפות אירופה לנבחרות ובשנת 1965 זכה במקום השלישי. בשנת 1954 הוענק לו תואר אמן בינלאומי. בשנים 1954–1960 השתתף גיולה קלוגר ב-2 אולימפיאדות שחמט הראשונה: גיולה קלוגר, באתר צ'סגיימס (באנגלית) Kluger, Gyula - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
מסע בג'ונגל

מסע בג'ונגל (באנגלית: Jungle Cruise) הוא מתקן המצוי בפארקי השעשועים של חברת וולט דיסני: דיסנילנד שבקליפורניה, ממלכת הקסם בדיסניוורלד שבפלורידה, דיסנילנד שבטוקיו ודיסנילנד שבהונג קונג. המתקן הוא אחד מ-22 האטרקציות שפעלו החל מפתיחת דיסנילנד ב-17 ביולי 1955. בפארק דיסנילנד שבפריז מתקן זה אינו קיים. הסיבה לכך הייתה שהמתכננים סברו שתושבי אירופה לא יראו כל ייחוד בנסיעה בסירות. המתקן הוא מסע הומוריסטי בסירה. "רב החובל" של הסירה מסיע את האורחים דרך נהרות וג'ונגלים באסיה, אפריקה ודרום אמריקה. הטקסט הנאמר על ידי רב החובל קבוע ברובו אך כולל בדיחות נוספות המשתנות מעת לעת. המתקנים שונים במקצת מפארק לפארק. בדיסנילנד נוספה ב-2005 סצנה בה גורילות תוקפות את מחנה החוקרים וזורקות דינמיט לנהר. בממלכת הקסם ובטוקיו יש סצנות בתוך מקדש, ובהונג קונג סצנה של אלי טיקי זועמים. חברת וולט דיסני הודיעה בשנת 2005 כי היא מתכוונת להפיק סרט על בסיס המתקן (בדומה לסרטים שודדי הקאריביים, הטירה המכושפת וג'מבורי דובי הכפר). הסרט עתיד לצאת לאקרנים ב-30 ביולי 2021. פתיחה: 17 ביולי 1955 (עם פתיחת הפארק) עיצוב: WED מיזמים שטח: 10,000 מ"ר מספר שיפוצים שנעשו: 5 1962 - הוספת בריכת הפילים האינדיאנית 1964 - סצנת הספארי האבוד 1993 - תוספות שונות 1994 - בניין בית הסירות 2005 - הוספת דגי הפירנה מספר הסירות: 12: אמזון בל (Amazon Belle) קונגו קווין (Congo Queen) גנגס גל (Ganges Gal) הונדו האטי (Hondo Hattie) אשת האירוואדי (Irrawaddy Woman) קיסימי קייט (Kissimmee Kate) נסיכת הנילוס (Nile Princess) הרפתקאות האורינוקו (Orinoco Adventuress) סוואני ליידי (Swannee Lady) יוקאילי אונא (Ucayali Una) לוטוס הנהר הצהוב (Yangtze Lotus) גברת הזמבזי (Zambezi Miss) סירות שהוצאו משימוש בשנת 1999: 2 עלמת מגדלנה (Magdalena Maiden) עלמת מקונג (Mekong Maiden) סוג המתקן: נסיעה בסירות פתיחה: 1 באוקטובר 1971 (עם פתיחת הפארק) מתכנן: WED מיזמים כמות המים בנהר: 6,624,470 ליטר סירות: 16 אני מהאמזונס (Amazon Annie) ברתה מבומקאנדי (Bomokandi Bertha) קוני מקונגו (Congo Connie) גרטי מהגנגס (Ganges Gertie) אירמה מהאיראוואדי (Irrawaddy Irma) קייט מקוואנגו (Kwango Kate) מילי ממונגאלה (Mongala Millie) נלי מהנילוס (Nile Nelly) איידה מהאורינוקו (Orinoco Ida) רובי מרוטשורו (Rutshuru Ruby) סיידי מסנקורו (Sankuru Sadie) סאל מסנגל (Senegal Sal) לולי מיוקיאלי (Ucyali Lolly) ואל מוולטה (Volta Val) וונדה מוומבה (Wamba Wanda) זלדה מזאמבזי (Zambesi Zelda) אורך הנסיעה: 9:05 סוג המתקן: נסיעה בסירות מדיה וקבצים בנושא מסע בג'ונגל בוויקישיתוף רשימת בדיחות הנאמרות על ידי חברי הצוות של המתקן רשימת בדיחות המסע בג'ונגל